Ma tebγiḍ ad ak-d-inniγ, ihi idmaren-iw mačči d laṭansyu, idmaren-iw d dmmaṛ seg ayen akw rriγ ar daxel seg asmi d-kreγ d taqṛurt! Dayen akw seblaεγ, dayen akw ssdeγ, dayen akw xezneγ! Seg asmi i d-kkreγ nek err kan ar daxel, ssed kan ar daxel, sebla kan… (a tekkat deg idmaren-is) tura a mmi, dayenni akw ar a yrekkmen deg idmaren iw, dayenni akw ar a yettayzagen am tasilt, dayenni id iyi helken, dayen a diyi-ttalin s aqeṛṛu a yettuγal d linniṛ. Yiwen n lehlak-nteγ akw s tilawin n leqbayel: seg asmi ar a nilli d tullas tiṭuṭḥanin nekwenti sebla kan, yir awal, sebla, yir tamuγli sebla, ar kan γer daxel…neγleb tisrafin… ayen akw nesebla zik tura yebγa ad yeffeγ…ula d asmi nella d lufanat d ṣebyanat, imeṭṭawen-nneγ s tuffra, nettara-ten γer daxel…neḥfeḍ ad nettara γer daxel qbel ad neḥfeḍ ad nettara nefs…Akken kan i d-neldi allen, nezṛa amkan-nneγ meẓẓiy, ulamek kan i daγ xedmen…ifat nluld…tṛuṭaṛ fell-asen…ulamek i rran tunṭict…nedda-d di leγlaḍ…d ṭṭma n weqcic i daγd-yeslalen…wumag ulac win i daγ-yebγan…kra n teqṛuṛt a twaliḍ deg uzinq d tilli n weqcic…yarnu irgazen lukan mačči d lqella n lefhama, lukan ulac tilawin amek ara yillin? Ahasan…yal yiwen ibγa arrac, tettun lukan ulac tullas arrac nni- nsen am uḥeccad ur ittarew ara…staεddazen tazemmurt meccḥen zzit…dacu yal yiwen ittwali kan ijufaṛ-is…dγa mi d-isεa taqcict ad tekfu fell-as ddunit…amer ittaf ur das-isel ara…yarnu muqel kan ddunit, asmi ar uγalen d imγaṛen d yessit-sen i 53